alibayram/wikipedia-40-langs huggingface dataset:
ويليام ويلكوكس

السير ويليام ويلكوكس (بالانجليزى:William Willcocks) ( اتولد: 27 سبتمبر 1852 ، الهند - مات : 28 يوليه 1932 ، القاهره) كان مهندس مدنى بريطانى عمل مشاريع كبيره للرى فى جنوب افريقيا و توركيا و العراق. ويلكوكس عمل مشاريع ضخمه للرى فى مصر اهمها سد اسوان و كان هو اول واحد يقترح على الحكومه المصريه انشاء سد فى اسوان و كمان من انجازاته التانيه مشروع قناطر اسيوط.

وتقدير لجهوده، عينه الخديو عباس حلمي التانى رئيس لشركة ميه القاهرة وبعدها عينه الخليفة العثماني وزير للري فى الحكومة العثمانية التركية، وفى وجوده فى تركيا، وضع خرائط دقيقة لها، وسلمها للحكومة الإنجليزية.

في سنة 1921، اعترض "ويلكوكس" على بيانات وزارة الأشغال العامة المصرية الصادرة بخصوص ميه ري النيل، فاعترضت الوزارة وقدمت بلاغ قدام المحكمة العليا القنصلية، اتهمت فيه ويلكوكس بالقذف وأشاعة الفوضي. وجدته المحكمة مذنب وحكمت عليه بالسجن لمدة سنة.

اللغه المصريه الحديثه 
ويلكوكس قضى معظم حياته فى مشاريع الرى و الهندسه المدنيه ، و برغم كده الفتره اللى قضاها فى مصر خلته يلاحظ وجود حاله من الاذدواجيه اللغويه (ديجلوسيا).ابتدا يهتم بدراسة الحاله اللغويه فى مصر و وصل لدعوة المصريين للكتابه باللغه المصريه الحديثه و نشر دعوته دى من اول سنة 1893 فى مجلة الازهار. فى العدد بتاع شهر يناير من نفس السنه نشر مقاله باسم (لما لم توجد قوة الاختراع عند المصريين الان؟) و فسر غياب قدرة المصريين المعاصرين على الاختراع و الابتكار بانهم بيفكرو و بيتكلمو بلغه و بيكتبو بلغه تانيه خالص. المقاله دى سببت جدل كبير جدا بين المثقفين المصريين فى الوقت دا و لسه لحد دلوقتى بيتشار ليها كل ما يتفتح موضوع العلاقه بين اللغه المصريه الحديثه و العربى القياسى الحديث.
عشان يثبت وجهة نظره ، ويليام كوكس ترجم الانجيل (العهد الجديد) و كذا مسرحيه من مسرحيات ويليام شيكسبير للغه المصريه. كان متعصب جدا لتعميم اللغه المصريه بدل من الفصحي و ترجم روايات شكسبير للعاميه المصريه و بقي يوزعها ببلاش.

رد الفعل 
اغلب المثقفين المصريين قاومو افكاره بعنف و استمرو يبعتو مقالاتهم لمجلة الازهار مكتوبه باللغه العربيه الكلاسيكيه لحد ما اضطر ويلكوكس انه يقفلها فى اكتوبر 1893. عبد الله النديم كان من الوطنيين المصريين اللى بيكتبو بالمصرى لكن رغم كدا هاجم ويلكوكس هجوم جامد، و ممكن السبب الحقيقى لرفض الطبقه المثقفه المصريه لاقتراحات ويلكوكس هو انه كان بريطانى الجنسيه و مصر كانت محتله من بريطانيا فى الوقت دا و عشان كدا المثقفين اعتبرو ان رفض افكار ويلكوكس جزء من مقاومة الاستعمار.

كتاب 
ألّف كتاب بعنوان "جنة عدن ـلعبور الأردن) وزعم فيه أن جنة عدن المذكورة فى الكتب المقدسة موجودة فى جنوب العراق، عند التقاء نهرا دجلة والفرات.

جوايز 
حاصل على وسام القديس مايكل والقديس جورج.

وفاته 
مات فى مستشفي الانجلو بعد جراحه بسيطه و كان عمره وقتها ٨٠ سنه

مصادر 
 A War of Words, Language and conflict in the Middle East,Yasir Suleiman, Cambridge University Press (2004).

مواليد 1852
وفيات 1932
مهندسين بريطانيين
تراقيا

تراقيا ، اقليم فى جنوب شرق اوروبا بيشغل منطقة جنوب شرق شبه جزيرة البلقان ، و بيشمل شمال شرق اليونان ، و جنوب بلغاريا ، و تركيا الاوروبيه ، و اهم مدنه استانبول ، و ادرنه ، و جايبولى. كل الاقليم استولى عليه الاتراك العثمانليه بعد ما اخدوا قسطنطينيه سنة 1453 ، و بعد حروب البلقان استولت تركيا على شرق تراقيا و استولت بلغاريا على غرب تراقيا. فى الحرب العالميه الاولى اخدت اليونان جزء من تراقيا البلغاريه و معظم تراقيا ، لكن شرق تراقيا رجع لتركيا سنة 1923. و فى الحرب العالميه التانيه احتلت بلغاريا تراقيا اليونانيه سنة 1941 لكن فى سنة 1944 رجعت الحدود زى ما كانت قبل 1941.

تاريخ اليونان
اليونان
توركيا
بلجاريا
قفط

قفط (قبطى:  |Keft| او |Kebto|; مصرى قديم: |Gebtu|; يونانى: Κόπτος |Koptos|; إتسمت فى امبراطورية روما: Justinianopolis) مدينه قديمه فى مصر فى محافظة قنا ، فى شرق النيل و شمال الاقصر. اسمها المصرى القديم قبطيو. ما فضلش منها اثارات من العصر الفرعونى و اكتر اطلالها من عصور البطالمه و . بيربطها دلوقتى بسفاجه و القصير ع البحر الاحمر طريق مسفلت.

سبب التسميه

مشاهير

شوف كمان 
 شخصيات مصريه مشهوره

لينكات برانيه

= مصادر 

محافظة قنا
الرومان
مدن مصريه
بلاد مصريه اساميها فرعونيه
شيرين عبد الوهاب

شيرين عبد الوهاب (من مواليد 8 اكتوبر 1980), مغنيه و ممثله مصريه. اشتهرت فى بداياتها باسم شيرين اه يا ليل لان الاغنية عملت صدا جامد اوى بس دى مش اول اغنيه تغنيها لانها عملت مع محمد محيى دويتو "انت حبيب العين و القلب" , بدأت مشوارها الفنى سنة 2002 هى و تامر حسنى لما عملوا البوم تامر و شيرين و بعد نجاح الالبوم كل واحد عمل البوم لوحده و توالت البوماتها بعد كده,و نجحت فى الانتشار فى الساحه الغنائيه و مثلت مع احمد حلمي فيلم ميدو مشاكل ,كان نصر محروس صاحب شركة فرى ميوزيك هو اللى بينتج لها البوماتها(2000-2006) و لكن بسبب الخلافات فسخت العقد و راحت لروتانا زى معظم المطربين المصريين(2007-)و دلوقتى بقت مع شركة نجوم ريكوردز ,شيرين كانت متجوزه الملحن المصري محمد مصطفي لكن منفصلين دلوقتى و اتجوزت يوم 7 ابريل 2018 من المطرب حسام حبيب

البومات 
 تامر و شيرين 2002
 جرح تانى 2003
 لازم اعيش 2005
 بطمنك 2008
 اسأل عليا 2012
 انا كتير 2014
 طريقى 2015
 نساى 2018

اغانى 

 اه يا ليل
 جرح تانى
 صبري قليل
 مابتفرحش
 مفيش مرة
 لازم أعيش
 العام الجديد (مع فضل شاكر)
 مش عايزة غيرك انت
 مش هفضل
 انا مش بتاعت الكلام ده
 لبنان فى القلب
 قلبي ليك ( مع هانى شاكر)
 ماشربتش من نيلها
 كتير بنعشق عن فيلم عن العشق و الهوى
 بطمنك
 بكلمه منك

افلام 
 ميدو مشاكل

لينكات برانيه

مصادر 

مغنيات مصريات
مواليد 1980
1697



مواليد 
 11 يوليه - جان بابتست انفيل

وفيات

اهم احداث السنه

مصادر
اكروفوبيا

الاكروفوبيا (من اليونانى: ἄκρον اكرون يعنى قمه و φόβος يعنى خوف ) هى خوف مبالغ فيه او غير عقلانى من الاماكن العاليه.الاكروفوبيا مثلها مثل الكلاوستروفوبيا و النيكتوفوبيا هى مرض نفسى يتصنف ضمن حالات الفوبيا بمعنى الخوف المرضى و جميعهم يتشابهو فى الاسباب ويعتقد السايكولوجيين ان سبب الاكروفوبيا هو تجربه مخيفه مر بيها المريض و هو طفل. مثلا طفل كان على وشك ان يقع من مكان عالى و الحادثه محت من ذاكرته لكن ردة الفعل (الخوف) حصل له نقل لمواقف ثانيه مشابهه للحادثه الاولى.

فى بعض النظريات الحديثه تقول ان الاكروفوبيا هى خوف يولد مع الانسان و غير مرتبط بحادثه معينه.الخوف من الوقوع من الاماكن العاليه شيء طبيعي و ميكانيزم مهم من ميكانيزمات الحفاظ على الحياة التي يولد بهم الناس.الخوف المبالغ فيه هو المشكله انما الخوف بحد ذاته من الاماكن العاليه و فى الحدود المتوسطه شيء طبيعي

العلاج السلوكى (Behaviour therapy) غالبا ما ينجح فى علاج الاكروفوبيا و الذي يحصل فيه ان المعالج يعرض العيان بشكل تدريجى للموقف الذي يسبب له الفوبيا لحدالي ان يمتنع المريض عن ردة الفعل (الخوف) المبالغ فيه.

امراض نفسيه
سايكولوجيا
1280



وفيات 
 السعيد بركه قان سلطان مملوكى.

اهم احداث السنه

مصادر
ريجا

ريجا (باللاتفى:Rīga) هى عاصمة لاتفيا و اكبر مدينه فيها و موجوده على ساحل البحر البالتى على مصب نهر داوجافا.مساحة المدينه 303 كم2 و عدد سكانها 717,371 واحد.
ا اتاسست المدينة سنة 1201 و هى متقسمه لست قطاعات اداريه : (Centra, Kurzeme, Ziemeļu, Latgale, Vidzeme ,Zemgale) .
مناخ ريجا دافى نسبيا و فيه رطوبه عاليه بسبب البحر ، الصيف معتدل و متوسط دريجة الحراره بيبقا 16.9 فى شهر يوليه.

لنكات برانيه 

 الموقع الرسمى لمدينة ريجا

مصادر 

مدن لاتفيا
عواصم
موانى اوروبا
استروبيولوجيا

الاستروبيولوجيا او الزينوبيولوجيا او الايكسوبيولوجيا (بالانجليزى: Astrobiology or Xenobiology or Exobiology) هو علم جديد من فروع علم البيولوجيا بيهتم بدراسة الاصل و التطور ، و الانتشار و المستقبل بتاع الحياه فى الكون الواسع .
الاستروبيولوجيا علم بيتسند على كذا علم تانى زى الفلك و البيولوجيا و الكيميا و الفيزيا و هدفه هو التدوير على اماكن ممكن يكون فيها حياه سواء فى النظام الشمسى او فى الكواكب التانيه بره المجموعه الشمسيه.

وكالة ناسا 
وكالة ناسا للفضاء اهتمت بموضوع الاستروبيولوجيا من الخمسينات و نتيجه لزيادة كمية المعلومات المتوافره عملت برنامج سنة 1996 بيحاول يلاقى اجابات على تلات اسئله اساسيه :
 ازاى ابتدت و اتطورت الحياه
 يا ترى فى حياه بره كوكب الارض ، و اذا كان فى ، ازاى نقدر نكشتفها.
 ايه هو مستقبل الحياه على كوكب الارض و فى الكون كله.

اول مشروع للاستروبيولوجيا تموله ناسا كان سنة 1959 و بعتت سنة 1976 المركبه الفضائيه فايكينح للمريخ و قامت بتلات تجارب بيولوجيه بهدف التدوير على اى شكل محتمل من اشكال الحياه ممكن يكون على سطح الكوكب الاحمر.

شروط الحياه 
بيعتقد العلما ان الحياه (اللى بتشبه حياتنا) عشان تتواجد فى اى مكان لازم يتوفر فى المكان دا شوية شروط اهمها ان الكوكب دا تكون درجة حرارته متوسطه يعنى دافى ب تتواجد المايه على سطحه فى حالتها السايله و مايكونش سخن قوى لدرجة ان المايه دى تتبخر (زى كوكب فينوس مثلا).
الشرط التانى انه يكون فيه عناصر مهمه للحياه زى الكاربون و النيتروجين اللى وجودهم اساسى فى تركيب الخليه الحيه.
الشرط التالت هو استقرار الكوكب و ثبات حالته لمده طويله تسمح للحياه انها تتكون و تتطور ، فى بعض الكوكب اللى بتتعرض كل شويه لنيازك عملاقه مدمره بتتسبب فى تبخير المايه اللى على سطحها و دا ما بيديش فرصه لنشوء الحياه على سطحها.
الشروط التلاته دى بتتوافر على كوكب الارض و عشان كدا لحد دلوقتى هى الكوكب الوحيد اللى قدر يوفر الظروف المناسبه لنشوء الحياه و تتطورها.
المريخ كانت موجوده على سطحه مايه سايله فى وقت من الاوقات و بيرجح بعض العلما انه ممكن يكون ظهرت عليه اشكال بدائيه من الحياه (الباكتيريا مثلا) و اللى بيأكد نظريتهم هو نيزك وقع من المريخ على كوكب الارض فى انتاركتيكا (اسمه ALH84001) و لقو العلما فيه اشكال بدائيه من الباكتيريا.
الاحتمال التانى على وجود الحياه بيتركز على واحد من الاقمار اللى بتلف حوالين جوبيتر اسمه قمر يورويا ، فى ادله بتأكد وجود مايه سايله تحت السطح بتاعه و بيعتقد العلما ان الظروف هناك ممكن مناسبه لشكل او تانى من اشكال الحياه البدائيه.

الاستروبيولوجيا و الخرافات 

الاستروبيولوجيا من العلوم الطبيعيه اللى بتتبع مناهج البحث العلمى الرصين و مالهاش علاقه بالخرافات بتاعة الكائنات الفضائيه او الاطباق الفضائيه (UFO)و علاقتهم ببناية الاهرام المصريه مثلا.وكالة ناسا يتنفى زيارة اى مخلوقات فضائيه لكوكب الارض فى الماضى القريب او البعيد و بتأكد انه لحد النهارده مافيش اى دليل قاطع على وجود الحياه الذكيه بره كوكب الارض بس عدم وجود الدليل لحد دلوقتى ما بينفيش الاحتمال.

لينكات برانيه 
 الاستروبيولوجيا على موقع وكالة ناسا
كلاوديوس بطليموس

كلاوديوس بطليموس - باليونانى Κλαύδιος Πτολεμαίος - (مصر ، ح. 90 - اسكندريه ، بعد 161 ) ، اتلقب فى مصادر بـ " الصعيدى " فجايز ولادته كانت فى الصعيد. عالم فلك و رياضى و جغرافى يونانى-مصرى نشأ و عاش فى اسكندريه.

اكتشافات 
كلاوديوس بطليموس اكتشف ان حركة القمر مش منتظمه ، و ليه ارصادات مهمه عن حركات الكواكب. اعماله و اكتشافاته فى الفلك و الجغرافيا اعتبرت مرجع اساسى لغاية عصر كوبرنيكوس، كلاوديوس بطليموس اكتشف كوكبة كانسر فى القرن التانى و فى كتابه المجسطى سماها باليونانى Καρκίνος (Karkinos) شكل كابوريا اللى اسمه كانسر باللاتينى

كتابات 
كتاب كلاوديوس بطليموس الماجيست - Η Μεγάλη Σύνταξις - بيضم مسائل و تفسيرات للأجرام السماويه و علاقتها بالارض. لكن نظامه مبنى على صورة الكون زى كان بيتخيلها القدماء الارض فيه هى مركز الكون و بتدور حواليها بقية الاجرام السماويه فى دواير و بسرعه منتظمه. تفسيره لابتعاد الكواكب و اقترابها من الارض قام على افتراض مسارات دائريه صغيره للكواكب ( افلاك تدوير ) بتتحرك مراكزها على محيط دواير الارض موجوده فى مركزها.

جداول 
كلاوديوس بطليموس ليه جداول فيها 1028 نجم ، و بتعتبر اقدم وصف دقيق معروف للسما. اعماله الجغرافيه بتشمل معظمها جداول لخطوط الطول و العرض للبلاد المختلفه.

كويكب 
4001 پتوليموس هوا كويكب بيتبع حزام الكويكبات الموجود بين كوكب المريخ و كوكب المشترى. اتسمى بالاسم ده على اسم كلاوديوس بطليموس.

لينكات برانيه

مصادر 

مصريين
اسكندرانيه
علما مصريين
وفيات فى اسكندريه
بعلبك

بعلبك ، مدينه قديمه تحت جبل لبنان الشرقى ، بتبعد عن بيروت حوالى 85 كم. كانت من اهم المدن فى العصر إيلي إنبنى معبد للاله بعل فيها ، ولما اعتنق الامبراطور قسطنطين المسيحيه بنى كنيسه فى المعبد، لسه اطلال المعبد موجوده و كمان اطلال معبد باخوس اله الخمره. احتل العرب مدينة بعلبك سنة 634 و بنو فيها جامع كبير و مدرسه جوه اسوار المعبد اللى حولوه لقلعه. من مواليدها الشاعر خليل مطران.

مصادر 

الرومان
لبنان
مدن لبنان
دعاره

الدعاره (او  بغاء; انجليزى و فرنساوى: prostitution;  پروستيتيوتيه) هو تقديم الانسان نفسه للجنس مقابل فلوس لغرض تجارى. فى العصور القديمه كان بينطوى على قيم دينيه، و كان الاتصال الجنسى بستات المعابد من طقوس عبادات اله المعبد. اتوجدالبغاء فى كل العصور و فى كل المجتمعات تقريباً و انتشر فى عصور وسطانيه، البغاء فى مصر كان منظم و مسموح بيه فى فترات من العصور الوسطى و العصر الحديث، و كانت البغايا (البروستيتيوت) بيدفعوا ضرايب للدوله و ده كان نوع من الرقابه و التنظيم زى ما بيحصل فى بلاد كتيره دلوقتى، لكن فى سنة 1949 صدر فى مصر الامر العسكرى نمره 76 بـ لغْى الدعاره الرسميه و قفل بيوت الدعاره. بإنتشار وسايل الاتصال الحديثه و سهولة التنقل و السفر و زيادة الفقر و العوز فى العالم و تكديس ثروات البترو-دولار فى اماكن معينه انتشرت الپروستيتيوتيه و راجت تجارة الرقيق الابيض و بقت فيه مناطق مصدره خاصة فى اسيا و شرق اوروپا و افريقيا و مناطق مستورده خاصة فى المنطقة الشرقيه من الشرق الاوسط اللى منها برضه بيخرج سياح شرا الجنس

شوف كمان 
 البغاء فى مصر

مصادر 

جنس
دعارة
جرايم جنسيه
باكتريا

باكتريا ، او باختر - باليونانى : Βακτριανα باكتريانا - ، مملكه يونانيه كانت فى وسط اسيا ( شمال افغانستان و شرق ايران دلوقتى ) عاصمتها كانت باكتريانا ( او باكترا - بلخ دلوقتى ). كانت ولايه فارسيه استولى عليها اسكندر الاكبر سنة 328 ق.م ، و بعدين سيطر عليها السيلوقيين ، و فى سنة 240 ق.م استقلت و بقت مملكه اغريقيه قويه استولى عليها المسلمين بقيادة الاحنف بن قيس. المنطقه بقت معروفه بعد كده بإسم " توخاريستان ".

تاريخ افغانيستان
تاريخ ايران
تاريخ باكيستان
محمد توفيق البكرى

محمد توفيق البكرى ( القاهرة ، 1870 - القاهره ، 1932 ) ، اديب و كاتب مصرى ، كان نقيب للاشراف و شيخ للطرق الصوفيه فى مصر. مع انه اتولد وعاش فى مصر و اخد تعليم مدنى و شهادة العالميه من الازهر و سافر تركيا و اوروبا لكن اتعلق بالادب العربى القديم. من مؤلفاته " صهاريج اللؤلؤ " ( 1907 ) يتضمن مقامات مسجوعه صاغ فيها تأملاته الفلسفيه.

مراجع 

ادبا مصريين
كتاب مصريين
صوفيين
صوفيين مصريين
صوفيه
ابو بكر الصديق
بلوتارك

بلوتارك - باليونانى  پلوتارخوس : Πλούταρχος - ( ح. 46 - 120 ) ، مؤرخ و ناقد يونانى كبير ، بيعتبر من اكبر مؤرخين السير و التراجم فى العالم القديم. كتب " سير متوازيه " و عمل فيه مقارنات بين الشخصيات اليونانيه و يه بموضوعيه و نزاهه. كتب كمان محاورات و مقالات اخلاقيه.

مراجع

الرومان
فلاسفه يونانيين
مؤرخين يونانيين
مؤرخين
مواليد 46
وفيات 127
1732



مواليد 
 22 فبراير - جورج واشينطون اول رئيس لامريكا.
 5 ابريل - جان اونريه فراجونار كان رسام فرنساوى اتولد 5 ابريل سنة 1732 و اتوفى 22 اغسطس سنة 1806 و من اشهر لوحاته حسناء مستغرقة فى تحصيل المعرفة.

وفيات

اهم احداث السنه

مصادر
بنتابوليس

بنتابوليس ، اسم لخمس مدن رئيسيه فى غرب مصر ، ( فى برقه فى ليبيا الحاليه) ضمتها الدوله البطلميه المصريه لمصر و هى :قورينه ( مكان الشحات الحاليه ) ، و برينيكى ( مكان بنغازى الحاليه) ، و ارسينوى ( مكان توكره ) ، و بطولومايس ( مكان طولميته ) ، و ابولونيا ( مكان مرسى سوسه ).

على ساحل ايطاليا الادرياتى كان فيه كمان خمس مدن تانيه بنفس الاسم اللى برضه اتسمت بيه مجموعة مدن فى اسيا الصغرى و منطقة فلسطين.

تاريخ مصر البطلميه
مدن
بوذيه

البوذيه ، دين و نظام فلسفى و اخلاقى اسسه بوذا ( المتنور ) ما بين 563 و 483 ق.م. البوذيه ليها علاقه بالبراهميه لكن بتركز على الحياه المسالمه الخيره البعيده عن الشر و أذية الناس و الحيوانات بالفعل او بالقول ، و انكار الذات ، و ظبط العواطف ، و التحكم فى الرغبه ، اكتر من التركيز على الطقوس و الشعاير المظهريه. بوذا اعلن مبدأ ان الوجود ألم سببه الرغبه او الشهوه و ان الألم بيزول لما تتوقف الرغبه. و للتخلص من الرغبه حطت البوذيه تمن نقط بتتعلق بصحة العقيده ، و العزيمه ، و المسالمه ، و الكلام ، و السلوك ، و الحياه العامه ، و بذل المجهود ، و التأمل و التعقل. البوذيه بتهدف لتخليص الانسان من الوجود المقيد ، و الوصول للفنا ( نرفانا ). نشئت عن البوذيه مذاهب زى الزن اللى انتشر فى اليابان. البوذيه دين مسالم خير بيتعايش المؤمنين بيه مع العالم و الناس فى سلام و موده و ما بيعتدوش على حد و لا بيميلوا لأذية حد من دينهم او مش من دينهم.

شوف كمان 
 هندوسيه
 جاينيه

 
اديان
جيانيس كريستو

جيانيس كريستو ( القاهره ، 9 يناير 1926 - اتينا ، 9 يناير 1970)، ملحن يونانى مصرى اتولد فى حى مصر الجديده فى القاهره فى مصر سنة 1926. اتعلم انجليزى فى مدارس اسكندريه وكان بياخد دروس فى البيانو فى المدرسة دى ، و فى سنة 1948 اخد ماجستير فى الفلسفة من جامعة كامبردج وكان زميل للودفيج فيتجينشتاين و بيرتراند راسل. فى نفس الوقت درس المزيكا مع هانز ريدليش ، و فى سنة 1949 سافر على روما عشان يدرس التوزيع الموسيقى مع انجيلو فرانشيسكو لافانينو .

فى 1951 رجع اسكندريه و اتجوز تيريزا هوريمى فى 1961. اتوفى سنه 1970 فى حادثه عربيه فى اتينا ، فى اليونان وكان عمره 44 سنه.

اهم شغله 

 Phoenix Music (for orchestra) - 1949
 First Symphony - 1949-50
 Latin Liturgy - 1953
 Six T.S. Elliot Songs (for piano or orchestra & mezzosoprano) - 1955 (piano) / 1957 (orch.)
 Symphony no.2 - 1957-8
 Toccata for piano and orchestra - 1962
 Tongues of Fire (a Pentecost oratorio) - 1964
 Persians (Incidental music for Aeschylus' drama) - 1965
 Agamemnon - 1965
 Enantiodromia - 1965-8
 The Frogs 1966
 Mysterion (for orchestra, tape, choir & soloists) - 1965-6
 Praxis for 12 (for 11 string instruments & director-pianist) - 1966
 Anaparastasis I (The baritone) - 1968
 Anaparastasis III (The pianist) - 1968
 Oedipus Rex - 1969
 Oresteia (unfinished) - 1967-70

مراجع 

مواليد 1926
وفيات 1970
يونانيين متمصرين
يونانيين
مصريين يونانيين
موسيقيين مصريين
متعلمين فى جامعة كامبريدج
بوسيدون

پوسيدون  Poseidon- باليونانى : Ποσειδῶν - اله البحر عند اليونان زمان زى الاله نبتون  عند الرومان زمان. بوسيدون ابن كرونوس و ريا

شوف 
الالهه اليونانيه القديمه

الرومان
الهه يونانيه
ميثولوجى
حجاج ادول

حجاج حسن ادول (اتولد فى اسكندريه سنة 1944)، اديب نوبى مصرى ، إبتدا كتابته الادبية سنه 1984. بيبكتب قصص قصيره و روايات و مسرحيات و سيناريو.

اهم اعماله 
 الصحوة النوبية
 الشاى المر
 بكات الدم
 ليالى المسك العتيقة
 خوندا حمرا
 تيك أواي
 خالى جاءه المخاض
 معتوق الخير
 ومجسى
 تسابيح نيلية
 الشاى ابو سكر
 الشاى الحلو

جوايز 

أخد جايزة ساويرس للادب المصرى سنه 2005 فى الرواية و الحكايه القصيرة.

مواليد 1944
اسوانيه
نوبيين
ادبا مصريين
روائيين مصريين
مصريين اخدوا جايزة الدوله التشجيعيه
1608



مواليد 

 اونوريه فابرى عالم رياضيات

وفيات

اهم احداث السنه

مصادر
1657



وفيات 
 مصطفى حاجى خليفه

لينكات برانيه

مصادر
البيت الابيض

البيت الابيض  هو المقر الرئيسى والرسمى لعمل رئيس الولايات المتحدة الامريكية. يقع فى ب ساحة لافاييت بشارع بنسيلفانيا بواشنطن دى سى : 1600 ، شيد فى أواخر القرن التمنتاشر (1792 - 1800)، وعرف بده الاسم لأنه بنى من حجر كلسى رمادي.

بينما كان يتم تطوير العاصمة  واشينطون عقدت مسابقة لاختيار مهندس لتصميم البيت الابيض، ولقد كسب بيها المهندس الايرلندى جيمس هوبن.
بُديَ الشغل فيه فى عام 1792 حيث أُحضرت الأحجار من اسكتلندا، و أشرف على بنائه الرئيس جورج واشنطن لكنه لم يعش فيه، اول من عاش فيه الرئيس التانى جون آدامز عام 1800 بعد ان افتتح البيت الابيض.
ولقد سماه الرئيس الامريكى ثيودور روزفلت عام 1901، وفى 24 اغسطس 1814 وفى حرب سنة 1812  لما دخلت امريكا الحرب مع بريطانيا امدح استعمارها، أحرق الجنود البريطانيين فى امدح الحرب البيت الابيض ، و مافضلش  منه الا الجدران الخارجية، وبعدين قام المهندس المعمارى جيمس هوبن مرة اخرى بأعادة بناء البيت فى مارس عام 1815 و استغرق اعادة بنائه 3 سنين .
نقل الرئيس جيمس مونرو الى البيت الابيض المعاد بناءه جزئى فى اكتوبر عام 1817. تم اضافة الرواق المعمد الجنوبى فى عام 1824 والشمالى فى عام 1829، نقل الرئيس ثيودور روزفلت كل مكاتبه الى الجناح الغربى فى المبنى الجديد عام 1901.

بعد 8 اعوام وسع الرئيس وليام هوارد الجناح الغربى و أنشأ اول مكتب ييضاوي.
العلية اللى فى الدور التالت حولت الى مسكن عام 1927 بدمج السقف مع الشبابيك السقفية الطويلة. واستعمل الجناح الشرقى الحديث كمنطقة استقبال للمناسبات الاجتماعية، و الأجنحة الجديدة أوصلت ببعضها بواسطة اعمدة جفرسون.

معلومات عن البيت الابيض 
يوجد بالبيت الابيض
 132 غرفة
 35 حمام
 412 باب
 147 نافذة
 28 موقد
 8 سلالم
 3 مصاعد والكتير من الحدائق

تطور قصر الرئاسة

المصادر 

 معلومات عن البيت الابيض 1
 معلومات عن البيت الابيض 2
 معلومات عن البيت الابيض 3
 معلومات عن البيت الابيض 4
 الدور الارضي
 الدور الاول
 الدور الثاني
 الدور التالت

لينكات برانيه 
موقع البيض الابيض على الأنترنت

 
الولايات المتحدة
قصور رئاسيه
قصر رئاسى
بيثينيا

بيثينيا - باليونانى : Βιθυνία - ، اقليم قديم فى شمال غرب اسيا ( فى موقع شمال غرب تركيا الحاليه) . استوطنت المنطقه من عصر مبكر قبايل من تاراقيا كونت دوله مستقله بقت جزء من الامبراطوريه الفارسيه بيتمتع بالاستقلال الذاتى ، بعد ما استولى اسكندر الاكبر و اتوفى بقت مملكه مستقله حاربت السيلوقيين و غيرهم. ورثها نيكوميديس التالت سنة 74 ق.م.

تاريخ اليونان
للرومان
جغرافيا
بيج بين

بيج بين هو اسم الشهره بتاع برج الساعه الموجود فى قصر ويستمينيستر فى لندن (مبنى البرلمان البريطانى)و قريب من نهر التيمز.
بيج بين هو اسم الجرس الضخم(بيج بالانجليزى يعنى كبير و بين هو اختصار للاسم العلم بينجامين) بتاع الساعه بس اتشهرت بيه الساعه نفسها و البرج كله.و مش معروف بالظبط مين هو بين اللى اتسما على اسمه الجرس بس بيتقال انه اتسمى على اسم السير بينجامين هول اللى اشرف على تركيبه او انه متسمى على اسم بطل الملاكمه االانجليزى بينجامين كاونت.

لينكات برانيه 
 الموقع الرسمى 

ابراج
لندن
مبانى
ابراج ساعه
انتيوخوسيين

انتيوخوسيين نسبه ل انتيوخوس او انطيوخوس ، اسم للملوك المقدونيين السيلوقيين اللى حكموا سوريا فى الفتره الهيلينستيه. اولهم كان انتيوخوس الاول سوتر ( المنقذ ) اللى حكم من 280 ل 261 ق.م ، ابن سيلوقس الاول ، و بيعتبر اعظم مؤسسى المدن بعد اسكندر الاكبر ، حاربه بطليموس التانى ملك مصر فى الحرب السوريه الاولى. اتقتل فى معركه ضد الغاليين.

حكم بعده ابنه انتيوخوس التانى ثيوس ( الاله ) حكم من 261 ل 247 ق.م. حارب بطليموس التانى ملك مصر فى الحرب السوريه التانيه. سوا خلافاته مع بطليموس بتطليق مراته لاوديكى و جوازه من برينيكى التانيه بنت بطليموس التانى ، لكن بعد ما اتوفى قامت خلافات على العرش و قامت الحرب السوريه التالته.

حكم بعده من 223 ل 187 ق.م انتيوخوس التالت اللى اتلقب بالأكبر و كان ابن سيلوقس التانى. حاول انه يوسع امبراطوريته و دخل فى حرب ضد بطليموس الرابع ملك مصر عشان ياخد منه سوريا و فلسطين و فينيقيا لكن اتهزم هزيمه ساحقه على ايد الجيش المصرى فى معركة رفح (217 ق.م). بعد وفاة بطليموس الرابع و قعاد الطفل الصغير بطليموس الخامس على عرش مصر اتآمر مع فيليب الخامس ملك مقدونيا على اقتسام الممتلكات المصريه بره مصر و استولى على مناطق واسعه لكن انهزم فى الاخر عند ترموبيل و ماجنيسيا ( 189 ق.م ) .

مسك الحكم بعده انتيوخوس الرابع الظاهر و حكم من 175 ل 163 ق.م و حاول يقضى على اليهوديه و صبغ مناطقهم بصبغه هيلينيه فقامت ثورة المكابيين. غزا مصر مرتين لكن اتدخلو و ارغموه على الانسحاب من مصر و قبرص.

الرومان
سيلوقيين
1728



مواليد 
 27 اكتوبر - جيمس كووك بحار و مستكشف انجليزى.

وفيات

اهم احداث السنه

مصادر
399 ق م



وفيات 
 سوقراط واحد من اهم فلاسفة اليونان القديمه.

اهم احداث السنه

مصادر
قناة الدانوب - البحر الاسود

قناة الدانوب - البحر الاسود (بالرومانى:Canalul Dunăre–Marea Neagră) هى قناه صناعيه فى رومانيا بتربط بين نهر الدانوب و البحر الاسود .القناه اتفتحت للملاحه سنة 1984 و بيوصل طولها لـ 64 كم و عرضها لـ 70-90 متر و عمقها لـ7 متر فى المتوسط.

القناه بتختصر حوالى 400 كم من المسافه على السفن اللى جايه من كونستانتسا على البحر الاسود لحد تشيرنافودا على الدانوب . فى سبب تانى لحفرها غير المسافه و هو تسهيل الملاحه على السفن لان نهر الدانوب خطير جدا على السفن انها تبحر فيه فى المنطقه دى.

القناه اتحفرت فى 9 سنين ، شارك فى الحفر حوالى 30,000 عامل و مهندس و استخدمو 4.2 مليون م3 من الخرسانه المسلحه عشان يدعمو جدرانها.

التاريخ 
ابتدو الرومانيين يفكرو فى حفر القناه دى ما بين سنة 1845 و 1850 بس صرفو النظر عن الفكره بعد سنة 1860 لما اتبنت خطوط سكه حديد بتربط كونستانتسا المينا الرئيسى بنهر الدانوب.حصل كذا اقتراح بعد كدا بس كانت ما بتححقش لسبب او لتانى لحد ما مسك الشيوعيين الحكم فى رومانيا و خدو قرار بحفر القناه فى 25 مايو سنة 1949.

قناة الموت (Canalul Morţii) هو الاسم اللى اتشهرت بيه القناه ما بين سنة 1949 و 1953. السبب فى كدا هو النظام الشيوعى اللى كان بيحكم فى رومانيا فى الوقت دا و كان بيعاقب المعارضين السياسيين بانه بيبعتهم على معسكرات الاعمال الشاقه و من ضمن الاعمال الشاقه دى كان حفر القناه بين الدانوب و البحر الاسود.شارك فى العمليات دى حوالى 40,000 مات منهم اعداد كبيره جدا بسبب سوء التغذيه و انتشار مرض السل بينهم . اتوقف الشغل فى القناه نهائيا سنة 1953 بسبب الفشل الكبير فى تحقيق المعدلات المطلويه مع ان البروباجاندا الشيوعيه كانت بتدعى ان الشغل بيتحقق بنسبة 170 %.فى سنة 1976 رجع نيكولاى تشاوشيسكو الشغل من تانى و جاب الات و ماكينات حديثه و فعلا خلص الفرع الجنوبى من القناه سنة 1984 و الفرع الشمالى سنة 1987.

المسار 
القناه بتبتدى من نهر الدانوب عند مدينه اسمها تشيرنافودا و بتمتد لحد ما توصل لمدينه اسمها بوارتا البا او البوابه البيضا (Poarta Albă) و هناك بتتفرع لرفرعين :
 الفرع او الدراع الشمالى اسمه كمان فرع كاراسو و دا بيمتد لحد ما بيصب فى البحر الاسود عند مدينه اسمها نافودار (Năvodari)
 الفرع او الدراع الجنوبى اسمه كمان فرع اجيجيا و دا بيمتد لحد ما بيصب فى البحر الاسود عند مدينه اسمها اجيجيا (Agigea)

شوف كمان 
 قناة السويس
 قناة باناما

دانوب-بحر اسود
رومانيا
1272



مواليد 
 الملك العادل بدر الدين سُلامش سادس (او سابع )سلاطين المماليك.

وفيات

اهم احداث السنه

مصادر
عمر افندى

محلات "عمر افندى" اتأسست سنة 1856 فى القاهره ياسم "اوروزدى باك" (Orosdi Back), فى مكانه اللى لسه موجود فى شارع عبد العزيز فى القاهره اللى صمم المبنى المهندس الفرنسى راؤول براندون. اسسه ”اودلف اوروذدى“ اللى كان ظابط فى الجيش المجرى. عدد فروع سلسلة محلات ”عمر افندى“ 82 فرع و 68 مخزن منتشره فى كل مدينه و منطقه كبيره فى مصر. احتفلوا فى 2006 بمرور 150 سنه على افتتاحه.

اتباعت محلات عمر افندى لتاجر عربى لاكن جه حكم قضاء مصر فى يوم 29 سبتمبر سنة 2011 اللى قضي برجوع شركة عمر افندي الي الحكومة والقطاع العام مرة تانيه .

لينكات برانيه 
 سايت عمر أفندى

شركات مصريه
شركات
جزيرة مان

جزيرة مان - بالمانكسى : Ellan Vannin (ايلان فانين) - بالانجليزى : Isle of Man. جزيره فى البحر الايرلندى بين بريطانيا و ايرلندا ، تابعه للتاج البريطانى و راس الدوله الملكه اليزابيث التانيه ملكة بريطانيا اللى بيمثلها هناك نايب ( حالى سير بول هاداكس Sir Paul Haddacks ) ، و عملتها الجنيه الاسترلينى ، لكن بتتمتع بالحكم الذاتى و مش عضو فى الاتحاد الاوروبى . عاصمتها دوجلاس - Douglas -. نظام حكمها برلمانى ديموقراطى/ ملكى دستورى. اللغه الرسميه فى الجزيره هى الانجليزى و المانكسى ( Manx ).

استقرت فيها مجتمعات انسانيه من فترة العصر الحجرى الوسيط و من العصر الحديدى ظهرت فيها الثقافه الكيلتيه، و حوالى سنة 850 هاجر عليها فايكينج نورديين فبقت مجتمع نرويجى-كيلتى. عدد سكانها الحالى حوالى 80.000 تقريبأ ربعهم بيسكنوا فى العاصمه دوجلاس.

الجزيره بتعتبر منطقة جذب سياحى خاصة من بريطانيا نظراً لشهرتها بمناظرها الطبيعيه الخلابه و القطارات القديمه و التورماى اللى بتجره حصنه. و بيتعمل فيها سباق عربيات كل صيف. و بتشتهر الجزيره كمان بنوع من القطط اسمه قطط المانكس Manx Cats و دى قطط مالهاش ديول و نادره. بيوصل السياح من بريطانيا بالعبارات و شركة طيران المانكس Manx Airlines اللى اتوقفت رحلاتها كشركه محليه سنة 2002 بعد ما انضمت لمجموعة شركات طيران.
ابراهيم فهمى المنياوى

ابراهيم فهمى المنياوى (1887-1957) طبيب مصرى ، من اوائل اساتذة الجراحة فى كلية طب القصر العينى فى القاهره.

 اتولد دكتور ابراهيم فهمى المنياوى فى المنيا فى 15 مارس 1887
 اتخرج من مدرسة الطب المصريه سنه 1907
 اول مصري ينال زمالة كلية الجراحين الملكية من لندن سنه 1912
 اتخرج على ايديه معظم اساتذة الجراحة من الجيل الاول
 واحد من مؤسسين المستشفى القبطى فى القاهره اللى اتفتحت سنة 1926
 كان عضو فى مجلس الشيوخ وله مكانته المرموقه و مواقفه المشرفه
 لما قامت ثورة 23 يوليو حاز الدكتور المنياوى على ثقة رجالتها فكان بين الاعضاء اللى عهد ليهم وضع مشروع الدستور
 مثل الأقباط فى مجلس الامه وعن المصرين عموماً عن حى الأزبكيه
 انتخب وكيل المجلس الملي العام سنه 1944 و فضل فى عضويته ست دورات كامله يعنى حوالى تلاتين سنه
 اتوفى فى يوليه سنة 1957

نيشان 

نيشان النيل الخامس انعم بيه عليه ملك مصر فؤاد الاول سنة 1931

المراجع 

   مجلة التوفيق – عدد اكتوبر 1959
    كتاب اليوبيل الذهبي للجمعية الخيرية القبطية –(1930)
   رياض سوريال: المجتمع القبطى فى مصر فى القرن 19- مكتبة المحبة – (1984)

لينكات برانيه 

Coptic Medical Society U K 

مواليد 1887
وفيات 1957
اطبا مصريين
اكاديميين مصريين
برلمانيين مصريين
اقباط
منياويه
خرايط قديمه



شوف كمان 
 خرايط

خرايط
الدوله الايوبيه
1685



مواليد 
 يوهان زيباستيان باخ /joˈhan (ˈjo:han) zeˈbastjan ˈbax/ هو مؤلف مزيكه ألمانى و له اعمال علمانيه محفوظه. اتولد سنة 1685, فى 31 مارس و مات سنة 1750, فى 28 يوليه.

وفيات

لينكات برانيه

مصادر
1759



مواليد 
 26 اكتوبر - دانتون زعيم من زعماء الثوره الفرنساويه.

وفيات 
 14 ابريل - جورج فريدريك هانديل موسيقار انجليزى-المانى.

اهم احداث السنه

مصادر
انقره

انقره ( Ankara) هى عاصمة توركيا و تانى اكبر مدينه فيها بعد استانبول.المدينه مبنيه على ارتفاع  938 متر فوق سطح
البحر متر فوق سطح البحر ، و عدد سكانها فى 2011 كان  4,388,620 واحد.
كلمة انقره جايه من الكمله اليونانيه انكيرا () يعنى الهلب بتاع المركب و ده كان هلب مصرى اتاخد سنة 300 قبل الميلاد. انقره موجوده فى نص اسيا الصغرى (الاناضول) و بتعتبر من اكبر المراكز التجاريه و الصناعيه فى توركيا بالاضافه لكونها مقر الحكومه و فيها كل السفارات الاجنبيه و مشهوره بجامعاتها الكبيره زى جامعة انقره (اتأسست سنة 1946) وكمان بـمتاحفها و جوامعها و فيها ضريح اتاتورك.

تاريخ مدينة انقره بيرجع للعصر البرونزى لما قامت هناك الحضاره الحاتيه (2500-2000 ق م) و اللى قامت بعدها الحضاره الحيتيه (2000-1750 ق م) و بعدها الفريجيين من اول 1200 ق م و الليديين و الفرس و غزاها الاسكندر الاكبر سنة 334 ق م من بعده حكمها الجالاتيين و الرومان ضموها للامبراطوريه الرومانيه سنة 25 ق م على ايد الامبراكور اوجوستوس و من وراه البيزنطيين و السلجوقيين و اخيرا العثمانيين بقيادة السلطان يلديريم بايزيد اللى حكموها من سنة 1402 لحد الحرب العالميه الاولى.و بسبب موقعها الاستراتيجى اعلنها مصطفى كمال اتاتورك عاصمه للجمهوريه التوركيه الجديده اللى قامت على انقاض الامبراطوريه العثمانيه فى 13 اكتوبر 1923.

نوتات

شوف كمان 
 جامعة انقره

لينكات برانيه 
 الموقع الرسمى 

مدن تركيا
عواصم
1796



وفيات 
 17 نوفمبر - كاترين التانيه ملكة روسيا

اهم احداث السنه

مصادر
الحمله الصليبيه التانيه

الحمله الصليبيه التانيه (1147 - 1149 ) حمله عسكريه دعا ليها " سنت برنارد كلير ڤو " ، و قادها الالمانى كنراد 3 و لويس السابع ملك فرنسا، بعد ما استولى عماد الدين زنكى على الرها (1144). قاد المسلمين نور الدين محمود و بعدين صلاح الدين الأيوبى اللى غلب الصليبيين فى معركة حطين 1187 و استولى على القدس.

حروب صليبيه
حملات صليبيه
الحمله الصليبيه الرابعه

الحمله الصليبيه الرابعه ، حمله عسكريه قادها انريكو داندولو ، هدفها كان مهاجمة مصر و القضاء على قوتها و بعد كده التوجه لبيت المقدس لتحريره من المسلمين. لكن الحمله دى عمرها ما وصلت مصر و لا بيت المقدس لان دونادولو راح بيها على القسطنطينيه عاصمة البيزنطيين المسيحيين ، و عملت فيها فظايع و قتلت اعداد كبيره من سكانها المسيحيين و مانجاش منهم غير اللى قدرو يهربو و نهبتها هى و كنايسها و استولت عليها فى 16 مايو 1204 و نصبت عليها امبراطور كاتوليكى من نبلا اوروبا هو الكونت بالدوين دى فلاندر Baudouin de Flandre و اسست الامبراطوريه اللاتينيه قسطنطينيه على انقاضها و اللى فضلت لغاية سنة 1261.

حملات صليبيه
الحمله الصليبيه التامنه

الحمله الصليبية التامنه معروفه كمان بإسم حملة الملك لويس التانيه ( 1270 ) ، حمله عسكرية قادها لويس التاسع ملك فرنسا و راح بيها على تونس اللى كان عايز يخليها قاعدة يهاجم منها مصر اللى اتغلب فيها فى الحمله الصليبيه السابعه. بتتسمى الحمله دى كمان " حملة الملك لويس التانيه " لتمييزها عن حملة لويس التاسع على مصر اللى بتتسمى " حملة الملك لويس الأولى ".

بعد ما اتنكست الحمله الصليبية السابعة فى مصر و نفد لويس التاسع بجلده من الاسر بدفع ديه مارجعش فرنسا لكن راح على عكا عشان يجهز حملة جديدة تعوضه خسارته. لويس كان ناوى يهاجم الشام لكن اخوه شارل دانجو (Charles d'Anjou) ملك سيسيليا اقنعه بإنه احسن يطلع بالحمله الجديده على تونس ، عشان يقدر شارل يحقق حاجه من مشروعاتة ضد الدوله البيزنطيه ، و يأمن ملكه فى سيسيليا ، و ينشر المسيحيه فى تونس.

استغل لويس فرصة حصول مجاعة و وبا فى تونس فبعت لبابا الكاتوليك يطلب منه انه يمده بفلوس و يحمس ملوك اوروبا على المشاركه فى الحمله ، لكن معظم الملوك مابينوش اهتمام بالحمله و لحد المؤرخ جان دى جوانفيل Jean de Joinville اللى كان وياه فى الحمله السابعه على مصر مارضيش ينضم ليها ، لكن كام واحد وافقوا و كان من ضمنهم ملك انجلترا و ملك بارسلونا .

لما وصلت اخبار تجهيز لويس لحمله على تونس كتب شاعر تونسى اسمه احمد بن اسماعيل الزيات شعر بيقول :

ملك تونس ابو عبد الله محمد المستنصر بالله بعت للويس يطلب الصلح و اداله مبلغ 80 الف دينار اخدهم لويس لكن ما عملش صلح ، و نزل فى قرطاجنه بقواته اللى كان عددها حوالى 6000 فارس و 30 الف محارب و قامت معارك اتقتلت فيها اعداد كبيره من الطرفين و لما اوشك التوانسه على الانهزام جاهم الفرج و مات لويس فى 25 اغسطس 1270.

لما عرف الظاهر بيبرس فى مصر ان لويس راح على تونس وقف هجماته و ضرباته ضد الصليبيين فى الشرق طول صيف 1270  ، و استعد لبعتان الجيش المصرى لتونس و بعت لملك تونس يطمنه ان العسكر حايوصلو و امر بحفر اابيار فى السكه مابين مصر و تونس  ، لكن لويس اتوفى مع ابنه جان تريستان ( جان الحزن ) بمرض الطاعون و انتهت تهديداته. جان تريستان كانت خلفته مراته " مرجريت دو بروفنس " Marguerite of Provence فى دمياط و لويس فى الاسر وقت الحمله السابعه ، و خلصت الحمله الصليبيه التامنه على كده و خلف لويس اخوه شارل داجوا اللى ماقدرش يحقق اى نصر و اضطر للتفاوض مع ملك تونس و انتهت المفاوضات بالاتفاق على الجلاء و دفع ملك تونس مبلغ ليه مع حصول الفرنساويه على شوية امتيازات فى تونس.

الأمير ادوارد ( اللى بعدين بقى ادوارد الأول ملك انجلترا ) كان ناوى يطلع على تونس عشان يساعد لويس و يطلعوا منها بقواتهم مع بعض ، لكن لما وصل و جاله خبر موت لويس و ان الفرنساويه بيوضبو نفسهم للرجوع على فرنسا راح على سيسيليا و منها على قبرص عشان يجهز حملته اللى اتعرفت بإسم الحمله الصليبيه التاسعه .

فهرست

المراجع 
 ابن تغرى: النجوم الزاهرة فى ملوك مصر و القاهرة، دار الكتب و الوثائق القومية، مركز تحقيق التراث، القاهرة 2005.
 بسام العسلى: الظاهر بيبرس ونهاية الحروب الصليبية القديمة، دار النفائس، بيروت 1981.
 جمال الدين الشيال (استاذ التاريخ الاسلامي): تاريخ مصر الاسلامية, دار المعارف، القاهرة 1966.
 المقريزى: السلوك لمعرفة دول الملوك، دار الكتب, القاهرة 1996.

حروب
الحروب الصليبيه
حملات صليبيه
ايرلاندا (توضيح)

كلمة ايرلاندا ممكن يكون المقصود بيها:
 جزيرة ايرلاندا تالت اكبر جزيره فى اوروبا منقسمه الى: جمهورية ايرلاندا و ايرلاندا الشماليه.
 جمهورية ايرلاندا دوله مستقله وهي الجزء الاكبر من جزيرة ايرلاندا.
 ايرلاندا الشماليه دولة تابعه الى المملكه المتحده و هي تقريبا سُدس جزيرة ايرلاندا.
تشخير

التشخير صوت بيطلعه الشخص و هو نايم و بيعتقد انه خصلة عاديه وان ده تعود لكن ساعات بيكون بسبب مرض عضوى او نفسى زى مثلاً الاكتئاب.

فيه تشخير بيكون بسبب التعب و فيه تششخير بيقطع النوم ومن غير سبب معروف لكن النوع ده من التشخير بيسبب انخفاض مستوي الاوكسجين فى الدم و بيسبب امراض فى القلب و ضعف الذاكرة. فى الحاله دى لازم الشخص يعمل كشف على نفسه و يستشير دكتور عشان ميزيدش الموضوع.

طب
تشين شى هوانج

تشين شى هوانج (259 قبل الميلاد—210 قبل الميلاد) ,كان ملك الصين, فى الفترة من 246 قبل الميلاد الى 221 قبل الميلاد خلال فترة الدول المتحاربة. و اول امبراطور للصين الموحدة فى 221 قبل الميلاد. و حكم حتى وفاته 210 قبل الميلاد وهو فى سن 50.

مصادر 

تاريخ الصين
ايهاب طاهر

ايهاب طاهر ، اديب مصرى بينتمى لمجموعة الكتاب الجداد فى مصر اللى بيسايروا روح العصر و الثقافه المصريه و بيكتبوا بالمصرى اللى انتشر فى الكتب و الروايات الجديده اللى بقى مطلوب فى المجتمع المصرى المعاصر. بيقول ايهاب طاهر ان المجتمع المصرى فيه ازدواجيه فى اللغه ، المصرى لغة المصريين اللى بيتكلموا بيها و العربى اللى اتحول للغه ديكتاتوريه مستخدمه فى التقارير و عشان كده قرر انه يكتب بالمصرى القريب من المصريين.

من الردود اللى اتقالت على معلقين عرب بيعارضوا استخدام اهل مصر للغة مصر فى كتب مصر و فى مصر ، قالت معلقه : " انتو مالكو الكتب دي بتتكلم عن قضايا مصريه بحته وموجهه للقارىء المصري عشان كده كلها الفاظ عاميه واحنا بنحب نتكلم بلهجتنا عن اللهجه الفصحى خليكو انتو فى الفصحى واحنا فى العاميه احنا احرار ...... والكتب دي بتوصل اسرع للقاريء لانها قريبه من الشعب ". و قال رأى تانى : " ياجماعه الكتب دى لينا أحنا وبتكلم بلهجتنا أحنا وعجبانه جدا ومحدش سألكم عن رأيكم فيها لكن لو حد عايز يقراها ماشى مش عايز دى حرية شخصية ".

فهرست وملحوظات

المراجع 
 المصرى اليوم ، مؤسسة المصرى اليوم للصحافة و النشر ، عدد 1859 ، 16 يوليه 2009.
 العربيه.نت ، اليوم 148 ، 16 يوليه 2009

ادبا مصريين
روائيين مصريين
صيدناوى

محلات سليم وسمعان صيدناوى هى شركه مصريه اتأسست سنة 1913 و اتأممت فى الستينيات و بعد صدور قرارات التأميم اتسمت الشركه بالاسم الحالي شركة الملابس والمنتجات الاستهلاكية بعد دمج محلات شملا والطرابيشى واسلام سنة 1967.
بتشتغل فى تجاره السلع الاستهلاكيه والغذائيه,
الشركة بتتبع الشركة القابضة للسياحة والفنادق والسينما.
صيدناوى له70 فرع فى كل مدن مصر و65 مخزن

التأسيس 
في قلب ميدان «الخازندار» بحى الموسكى، شيد الأخوان السوريان سليم وسمعان صيدناوي (وهم من طائفة الروم الكاثوليك)، المبنى الذي يحمل اسمهما على مساحة تبلغ 8530 متراً ليكون صرحا تجاريا ضخما بارتفاع 4 طوابق، وكان متخصصا في بيع الأقمشة، والمنسوجات المصرية الصنع، والتي كانت تصنع في الورش المملوكة لهما، وكانت المساحة المسطحة للطابق الواحد تبلغ حوالى 1700 متر.

التأميم 
وبعد قيام ثورة 23 يوليو تم تأميم محال صيدناوى واللي يبلغ عددها 72 فرع، وأكثر من 65 مخزن، ونظرا لقلة خبرة القائمين على الفروع، وعدم تحديث المحال والمنتجات، تدهورت الشركة، ولم يتم تجديد فرع الخازندار وهو الفرع الرئيسى الى سنة 1989.

مراجع

مصادر

لينك 

موقع صيدناوى 

شركات مصريه
شركات
مبانى القاهرة
ليونيداس

الملك ليونيداس الاول (باليونانى:Λεωνίδας ، يعنى ابن الاسد او اللى زى السبع) ( ح. 540 ق م - 11 اغسطس 480 ق م) كان ملك اسبارتا اللى وقف فى وش الغزو الفارسى فى ممر ثيرموبيلاى فى وسط اليونان القديمه.القصه بتاعة استبساله هو و جنوده بتعتبر واحده من اجمل القصص اللى بتمثل الشجاعه و البطوله الاغريقيه ، و اتردد صداها على مدى قرون طويله فى التاريخ الاوروبى على انها قمة الشجاعه و التحدى اللى ممكن يقوم بيهم اى انسان فى سبيل وطنه.

ليونيداس كان الملك نمره 17 من اسرة الاجياديين اللى حكمت اسبارتا القديمه من القرن العاشر ق م لحد القرن التالت ق م.بتقول الاساطير انه واحد من ولاد الملك اناكساندريداس التانى اللى بينحدر من نسل هيراكليس ابن زيوس.
وصل للحكم بعد اخوه المش شقيق كليومينس الاول حوالى سنة 490 ق م ، و كان متجوز جورجو بنت اخوه كليومينس الاول.

سنة 480 ق م قاد ليونيداس قوه صغيره من الحرس الملكى الخاص بيه و راح على ممر ثيرموبيلاى عشان يوقف تقدم الجيش الفارسى الضخم بقيادة الملك خشایارشا (باليونانى:Ξέρξης ، بالاتينى :Xerxes).جت قوات تانيه و انضمت لجيشه من اكتر من مدينه يونانيه و وصل عددهم الاجمالى لما بين 4,000 و 7,000 جندى.تقديرات قوة جيش الفرس بتترواح ما بين 80,000 و 290,000 .لمدة يومين قدر يصمد ليونيداس فى وش الهجمات و لما حس ان نهاية المعركه قربت ، طلب من اكترية الجنود بتوعه انهم ينسحبو ، و تناه هو و 300 من الحرس الملكى فى ممر ثيرموبلاى يحاربو لحد ما اتقتلو كلهم.المعركه دى كان ليها تأثر عميق جدا على على الخيال اليونانى و ساهمت فى انتشار اسطورة ان الاسبارتيين ما بيستسلموش ابدا للاعداء.

مصادر 
 "Leonidas." Encyclopædia Britannica. Deluxe Edition. Chicago: Encyclopædia Britannica, 2008.

وفيات 480 ق م
يونانيين قدام
ملوك اسبارتا
ملوك اتقتلوا فى الحروب
حى مصر القديمه

حى مصر القديمه منطقه فى القاهره اتعرفت فى مصر القديمه بإسم " خرى عحا " يعنى " مكان المعركه ". المنطقه كانت متاخمه لممفيس عاصمة مصر و الناس كانو بيعدو فيها و هما رايحيين من ممفيس لـ اون القديمه جوله فى مصر.

الإسطوره 
بتبدأ حكايته بإسطورة غرق أوزيريس ملك مصر جنب المنطقه اللى فيها الحى ده دلوقتى ، و نشوب معارك بين ابنه حورس و عمه ست على عرش مصر. المعارك كانت شرسه جداً لدرجة إن جب ابو اوزيريس اضطر يتدخل لحل الخلاف بين حورس وست ، فقسم مملكة اوزيريس جزئين ، جزء فى شمال منطقة مصر القديمه ( الوجه البحرى ) و خلى حورس ملك عليها ، و التانى جنوب مصر القديمه ( الوجه القبلى ) و خلى ست ملك عليها. لكن بعد كده جب غير قراره و عمل حورس ملك على الجزئين ، و إتوج حورس فى مدينة " ابنى جح " ( منف ) عند مصر القديمه.
الإسطوره دى اتذكرت فى لوحة " شباكا " اللى بترجع لعصر الاسره الخمسه و عشرين. الاسطوره دى بتبين أهمية الدور اللى لعبته منطقة مصر القديمه ايام الوحده المصريه. الدراسات التاريخيه و الاثريه بينت إن منطقة جنوب القاهره و منطقة مصر القديمه بالذات كانت اقدم موقع مصرى من حيث العمار و الإستيطان.

الهروب على مصر 
بعد ظهور المسيحيه، لعبت المنطقه دور فى حياة المسيح و امه العدرا مريم. فى المكان اللى موجوده فيه دلوقتى كنيسة " ابو سرجه " استخبت الست مريم مع ابنها يسوع فى مغاره تحت هيكل الكنيسه لما هربوا على مصر من هيرودس.

دلوقتى 

حصن بابليون ( قصر الشمع ) موجود جنب كنيسة " ابو سرجه " اللى شاف صراع المصريين مع البطريرك الملكانى قيرس ( المقوقس ) و ، و شاف غزو العرب لمصر. جنوب الحصن التاريخى ده اتبنت الفسطاط و اول جامع يتبنى فى مصر و كل افريقيا ( جامع عمرو او " تاج الجوامع " ).

شوف كمان 
 احياء القاهره

المراجع 
 المقريزي : المواعظ و الاعتبار بذكر الخطط و الاثار، مطبعة الادب، القاهرة 1968.
 حسن الرزاز : عواصم مصر ، دار الشعب، القاهرة 1995
 انجيل متى.

سبب التسميه

مشاهير الحى

شوف باردوه 
احياء القاهره القديمه واصل اسمائها

الرومان
مصر القديمه
القاهرة
تاريخ مصر
تاريخ مصر العمرانى
222



وفيات 

 القديس كاليستوس الاول

اهم احداث السنه

مصادر
205



مواليد 
 افلوطين فيلسوف اسكندرانى صاحب مذهب الافلاطونيه الجديده.
 الاجابالوس الامبراطور الرومانى نمره 29.

وفيات

اهم احداث السنه

مصادر
متاجر القاهره الكبيره



متاجر تأسست وكانت مملوكه ليهود 

 داود عدس Daoud Ades
 اميلى عدس
 بنزايون Benzion
 كرنفال دى فينيس Carnaval de Venise
 شالون
 شملا Shemla
 شيكوريل Cicurel
 جاعون
 جاتنيو Gattegno
 جولنجر
 هانو Hannaux
 اوركو
 اوروزدى باك (عمر افندى) Orosdi-Back Omar Effendi
 بونتريمولى Pontremoli
 ريفولى Rivoli
 الصالون الاخضر Salon Vert
 سيمون ارزت
 محلات تيرنج

متاجر تأسست وكانت مملوكه لشوام 
 صيدناوى

متاجر تأسست وكانت مملوكه لمصريين 

 شركه بيع المصنوعات المصرية
 البيت المصرى

محلات تأسست وكانت مملوكه لسويسريين 

 جروبى Groppi
 الامريكين

محلات تأسست وكانت مملوكه لاخرين 
 باتا للاحذيه Bata

دلوقتى المتاجر مملوكه للشركة القابضة للسياحة والفنادق والسينما (ملك الدوله) 

 شركه الأزياء الحديثة ( بنزايون – عدس – ريفولى )
 شركه بيوت الأزياء الراقية ( هانو ـ الصالون الاخضر ـشيكوريل ـ جاتنيو ـ بونتريمولى )
 شركه بيع المصنوعات المصرية
 شركة الملابس والمنتجات الاستهلاكية (صيدناوى -شملا -الطرابيشى -اسلام )
 عمر افندى مملوك للدولة

اسواق شعبيه 
 وكالة البلح
 سوق باب اللوق
 خان الخليلى
 سوق العبور
 سوق العطاريين
 سوق العتبه الخضراء
 سوق كرداسه

مولات حديثه 
فى القاهره
 مول مصر
 مول العرب
 كايرو فيستيفال سيتي مول
 داندى مول
 كارفور بالمعادى و 6 اكتوبر
 سيتي ستارز أكبر وأضخم المولات فى مصر
 العقاد مول مدينة نصر.
 جنينه مول فى مدينة نصر
 أركاديا مول على نيل القاهره
 رمسيس هيلتون بوسط البلد
 الحريه مول بمصر الجديده
 سيتي سنتر بحي الهرم
 هايبر وان بمدينة 6 اكتوبر
 مركزالتجارة العالمي
 جراند مول المعادي
 ملحق النيل هلتون
 مركز البستان وسط البلد
 طلعت حرب مول
 أمريكانا بلازا
 أركان مول
 جاليريا40
وفي اسكندرية
 مول سان ستيفانو
 سموحة جرين بلازا
 زهران مول
 سيتى سنتر الاسكندرية
 ديب مول
 جرين بلازا
 كيروزيز مول
  مينا مول
 وطنية جراند مول
 سيتى لايت مول

شركات مصريه
متاجر القاهره الكبيره
شركات
حى جاردن سيتى

حى جاردن سيتى ، فى الاصل المنطقه دى كانت مغطياها ماية النيل و كانت برك و مستنقعات. لكن السلطان الناصر محمد بن قلاوون ( 1285 - 1341 )، تاسع سلاطين الدولة المملوكيه البحريه ، حولها لميدان كبير اتعرف باسم الميدان الناصرى ( نسبه للسلطان الناصر ) و حط فيها أشجار و ورود و حولها لمنتزه للناس . فى الميدان ده كانت بتتعمل عروض ضخمه راقيه و سباقات الخيل ، و كل يوم سبت و لمدة شهرين بعد يوم وفاء النيل كان الناصر بيركب حصانه من قلعة الجبل و حواليه فرسان كتار فى أجمل هدوم و يروحوا على الميدان و سط هتافات الحب من المصريين اللى كانوا بيحبوا الملك الناصر جداً. لما الملك الناصر عاز يبنى مبنى هناك و جابوا الطين من مكان بقى حفره اتحولت لبركه اتسمت البركه الناصريه.

الموقع اللى فيه حى جاردن سيتى كان ضمن جناين بتتعرف باسم بساتين الخشاب ، و الحى القديم كان فى المنطقه المحصوره بين شارع المبتديان و شوارع الخشاب و البرجاس و النيل و مستشفى القصر العينى و شارع بستان الفاضل و بعد كده شارع الخليج و كان متقسم نصين ، القسم الشرقى بين شارع المنيره و الخليج و كان اسمه " المريس " ، و القسم الغربى كان بين شارع المنيره و شط النيل الشرقى ، و كان معروف باسم " الميدان الناصرى " و مكانه القصر العالى اللى اسمه دلوقتى " جاردن سيتى.

اتخطط الحى فى اوائل القرن العشرين ، لكن اللى خططوه و اللى أشرفوا على الحى نسيوا ان المنطقه دى بيرجع الفضل فى تأسيسها لواحد من أعظم حكام مصر على مر التاريخ الملك الناصر محمد بن قلاوون ، فلا سموا شارع باسمه و لا حطوا حاجه تفكر الناس بعظمة مصر ايام السلطان ده و عصر الدوله المملوكيه بوجه عام.

الحى فيه دلوقتى سفارات اجنبيه و مدارس و مكتبات.

سفارات 
 سفارة أميركا
 انجلترا العظمى
 اليابان
 السودان
 الصين
 السفارة الفرنسية
 سفارةايطاليا
 السعودية القنصلية سابقا
 اندونيسيا
 اليونان
 كندا

فنادق 
 فندق الفور سيزون
 سميراميس انتركونتيننتال القاهرة
 فندق شبرد
 فندق جاردن سيتى هاوس
 فندق كمبنسكي النيل
 فندق جراند حياة

بنوك 
 البنك الاهلى المصرى
 البنك العربى الافريقى الدولى
 البنك المصرى الخليجى
 البنك الوطنى للتنمية - ان بى دى
 البنك الوطنى المصرى
 بنك اتش اس بى سى مصر
 بنك الاسكندرية
 بنك البركة مصر
 بنك باركليز مصر
 بنك قناة السويس
 بنك مصر
 بى ان بى باريبا
 ستيت بنك اوف انديا

كنايس جاردن سيتى 
 كنيسة السيدة العذراء - جاردن سيتى
 الكنيسةالانجيلية بقصر الدوبارة, جاردن سيتى
 كنيسة العذراء الطاهرة للروم الكاثوليك
 كنيسة سيدة السلام فى جاردن سيتى

جوامع جاردن سيتى 
 جامع عمر مكرم

مدارس جاردن سيتى 
 مدارس امون الخاصة فى المنيرة
 مدرسة الابراهيمية الثانوية بنين
 مدرسة المير دى ديو
 مدرسة على عبد اللطيف الاعداديه بنات

مكتبات 
 مكتبة المجمع العلمى المصرى
 مكتبة البحوث بالشركة المصرية لاعادة التأمين
 مكتبة المركز الثقافى الامريكى
 مكتبة المركز الثقافى ،سفارة اليابان
 مكتبة مركز القاهرة لدراسات حقوق الانسان

سينمات ومسارح جاردن سيتى 
 سينما جود نيوز
 مسرح السلام جاردن سيتى

متاحف 
 متحف الجمعية الجغرافية المصرية

شوف كمان 
 احياء القاهره

مصادر 
 المقريزي : المواعظ و الاعتبار بذكر الخطط و الاثار، مطبعة الادب، القاهرة 1968.
 حسن الرزاز : عواصم مصر ، دار الشعب ، القاهرة 1995
 جمال الدين الشيال (استاذ التاريخ الاسلامى) : تاريخ مصر الاسلامية, دار المعارف ، القاهرة 1966.

شوف كمان 
احياء القاهره القديمه واصل اسمائها

جاردن سيتى
القاهرة
تاريخ مصر
تاريخ مصر العمرانى
الناصر محمد بن قلاوون
متاحف القاهره

مصر فى حد ذاتها اكبر متحف للأثار فى العالم. ارض مصر بتغطيها أثار المصريين فى العصور الفرعونيه ، و العصر البطلمى ، و العصر القبطى ، و العصر المملوكى و غيرها من عصور اتطورت فيها الفنون المصريه و المعمار المصرى. القاهره فيها متاحف متخصصه كتيره ، أهمها المتحف المصرى اللى بيضم كنوز مصر الفرعونيه زى تحف توت عنخ امون اللى ما تتقدرش بفلوس.

متاحف مشهوره فى القاهره:

  المتحف المصرى  : شوف متحف الاثار المصريه
 المتحف القبطى : شوف المتحف القبطى
 متحف الحضاره : موجود فى منطقة الجزيره ، اتفتح قى فبراير 1950 و بيعتمد على اساليب العرض الحديثه فى النماذج و الصور التوضيحيه. هدفه إظهار وحدة التاريخ المصرى و الحضاره المصريه مع تبيين ابرز سيمات كل عصر تاريخى. الزاير ممكن يتتبع مراحل التاريخ و الحضاره المصريه من عصر ما قبل التاريخ لغاية العصر الحديث. بيضم المتحف الاقسام الرئيسيه دى : عصر ما قبل التاريخ ، العصر الفرعونى ، العصر الاغريقى الرومانى ، العصر المسيحى ، العصر الإسلامى ، العصر المملوكى ، عصر الحمله الفرنسيه ، مصر فى القرن تسعتاشر.
 المتحف الزراعى : افتتح يوم 16 يناير سنة 1938 ، نواته كانت قصر الاميره فاطمه اسماعيل ، المتحف مقام و سط جنسينه جميله فى الدقى . الغرض من فتح المتحف ده شرح معلومات عن الزراعه المصريه فى مختلف العصور و عرض المحاصيل الزراعيه المصريه اللى بينتجها الريف المصرى و طرق الرى و الصرف و الصحارى و الواحات. بتعتبر اقسام المملكه النباتيه و المملكه الحيوانيه و قسم الزراعه المصريه القديمه من أهم اقسام المتحف. المتحف فيه كمان مكتبه قيمه ضخمه و قاعة محاضرات و عرض سينمائى.
  متحف الفن الاسلامى  :
 المتحف الحربى : شوف المتحف الحربى
 متحف الشرطه :
 متحف قصر الجوهره :
 متحف الجمعيه المصريه الجغرافيه :
 متحف الاثنوجرافيا :
 متحف محمود مختار  : متحف انشإته الدوله المصريه فى يوليه 1962 لتكريم و تخليد ذكرى نحات مصر الكبير محمود مختار. المتحف موجود وسط حدايق الجزيره ، و بيضم اعمال فنيه لمختار ، من أهمها " عروس النيل " و " ابن البلد ". محمود مختار هو النحات المصرى الوحيد اللى اتعمله متحف خاص بأعماله.
 متحف قصر المنيل :
 متحف بيت الكريتليه :
 المتحف المصري الكبير : متحف ضخم بيتبنى حالى فى منطقة هضبة الاهرام و بعد افتتاحه من المتوقع انه حا يكون اكبر و أهم متحف فى العالم لأثار الحضاره المصريه و حايكون فيه قسم لترميم الاثار على احدث النظم العلميه. المتحف بيتبنى على ارض سعتها 117 فدان و مبانى العرض حاتكون مساحتها حوالى 4 الاف متر مربع. فى اغسطس 2006 اتنقل تمثال رمسيس التانى من ميدان رمسيس عشان يتحط قدام مدخل المتحف.
*متحف السكك الحديدية

المراجع 
 حسن الرزاز ، عواصم مصر ، دار الشعب، القاهرة 1995
 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972

متاحف
متاحف مصر
القاهرة
جرجس بن العميد

عبد الله جرجس بن ابي ياسر بن ابي المكارم بن ابي الطيب بن قردينة بن الطيب بن يوسف بن العميد ، بيختصر اسمه بـ جرجس بن العميد او جرجيس بن العميد و " المكين جرجس بن العميد "، إتلقب بـ "الشيخ المكين و كاتب الجيوش المنصوره ( القاهره، 1202 - اتوفى، 1273 ). مؤرخ مصرى مسيحى عاش فى العصر الأيوبى و العصر المملوكى و بينتمى لمدرسة التأريخ المصريه فى العصور الوسطى.

ابن العميد عاصر السلاطين الصالح أيوب و شجر الدر و عز الدين أيبك و نور الدين على و قطز و الظاهر بيبرس. اشتغل كاتب ديوان الجيش المصرى ، و قبل كده كان أخوه الاسعد ابراهيم بيشتغل كاتب الجيوش فى عهد الملك الأيوبى العادل، و هو نفسه كان رجل دوله فى العصر المملوكى و بالتالي كان مطلع كويس على أحداث تاريخيه مهمه فى الفتره دىى من تاريخ مصر. و اكمن ابن العميد من جهه تانيه كان عارف تاريخ المسيحيه و أحوالها فى مصر فده اداه بعد اضافى ساعد بقية المؤرخين اللى جم بعده. من أهم كتبه "المجموع المبارك" و دا كتاب كبير أرخ فيه من بداية العالم لغاية عصره ( عهد الظاهر بيبرس ) ايام المماليك، واترجم فى ليدن للاتيني حوالي سنة 1625 ، و " أخبار الأيوبيين " ، و " مختصر البيان فى تحقيق الإيمان " و اسمه كمان " الحاوى " فسر فيه ايات من الانجيل و وضح مسائل كان عليها اختلافات. ابن العميد كان ضليع فى اللغه القبطيه و اللغه العربيه و له إهتمامات فى علم الفلك. ذكر ابن العميد فى تأريخه إن لقب " البابا " ، معناه ابو الأباء و انه استخدم لأول مره فى مصر لتمييز البطرك و بعدين اللقب اتنقل من مصر لروما.

المراجع 
 القلقشندى : صبح الأعشى فى صناعة الإنشا، دار الفكر، بيروت.
 ابن خلدون : مقدمة ابن خلدون ، دار الشعب ، القاهره 1971

مؤرخين
مؤرخين مصريين
اقباط
مماليك
مواليد 1202
وفيات 1273
تاريخ مصر القبطيه